പഴയതൊക്കെ മറന്നോണം! കൊവിഡ് നിയന്ത്രണങ്ങളില് നാട് ആലപ്പുഴ: പൊതുആഘോഷങ്ങളില്ലാതെ മാസ്കിട്ട തിരുവോണം നാളെ. രണ്ടുവര്ഷം പ്രളയം ഓണം കവര്ന്നപ്പോള് ഇക്കുറി രണ്ടാം തവണയും കൊവിഡിന്റെ നിയന്ത്രണങ്ങളിലാണ് നാട്. തൊഴിലാളികള്ക്ക് ഓണം ബോണസ് ലഭിച്ചതോടെ, കച്ചവടം വര്ദ്ധിക്കുമെന്ന കണക്കുകൂട്ടലിലാണ് വ്യാപാരികള്. എന്നാല് കണ്ടെയ്ന്മെന്റ് സോണുകളില് കര്ശന നിയന്ത്രണം തുടരുകയാണ്. സംസ്ഥാനത്തിന് പുറത്ത് നിന്നെത്തുന്നവര് പരിശോധന നടത്തുകയും നിരീക്ഷണത്തിലിരിക്കുകയും വേണം. ഇക്കാരണത്താല് ഓണാഘോഷം ഉപേക്ഷിച്ചവരുമുണ്ട്. മുന് വര്ഷങ്ങളില് അവിട്ടം, ചതയം ദിനങ്ങളില് സഞ്ചാരികളുടെ തിരക്കായിരുന്നു. തമിഴ്നാട്, ഹൈദരാബാദ്, മുംബയ് എന്നിവിടങ്ങളില് നിന്നാണ് കുടുംബസമേതം സഞ്ചാരികള് കൂടുതലായി എത്തിയിരുന്നത്. വ്യാപര സമയം വര്ദ്ധിപ്പിക്കണം തിരക്ക് നിയന്ത്രിക്കാനും രോഗവ്യാപന സാദ്ധ്യത തടയാനും വ്യാപാര സ്ഥാപനങ്ങളുടെ പ്രവര്ത്തന സമയം രാത്രി 10 വരെ നീട്ടണമെന്ന് വ്യാപാരി സംഘടനകള് ആവശ്യപ്പട്ടു. ഇത് സംബന്ധിച്ച് സര്ക്കാരിന് നിവേദനം നല്കി. പ്രദേശിക നിയന്ത്രണങ്ങളോടെ കച്ചവടം നടത്താന് അനുമതി നല്കണം. ആഘോഷം ഓണ്ലൈനില് ആഘോഷങ്ങള് ഓണ്ലൈനില് സംഘടിപ്പിക്കാനുള്ള ആലോചനയിലാണ് പ്രമുഖ ക്ലബുകള്. വീട്ടുമുറ്റത്തെ പൂക്കളം വാട്സ് ആപ്പ് ഗ്രൂപ്പില് പോസ്റ്റ് ചെയ്തും, പാട്ട് നൃത്ത മത്സരങ്ങള് ഫേസ് ബുക്ക് ലൈവില് അവതരിപ്പിച്ചും പുത്തന് ഓണമാണ് ഇത്തവണത്തേത്. ഓണസദ്യ ഉണ്ടാവില്ല. സമ്മാനം സംഘാടകര് വീടുകളിലെത്തിക്കും.